# data[].attributes.body
Rendhagyó városnézésre invitálunk benneteket, ahol az irodalom az idegenvezető.

Sétáljunk egy kicsit! Egy kicsit figyelmesebben, mint szoktunk. Ez a rövid séta elvezet titeket néhány irodalmi emlékhelyre, ahol hajdanvolt irodalmárok, nyelvészek emléktábláit, szobrait fedezhetitek fel. Összesen 8 állomás vár benneteket, melyek mindegyikén kaptok egy-két feladatot: fotózósat, kutakodósat… Négy fős csoportokban dolgozzatok! Alkossátok meg a saját irodalmi belvárosotokat! Jó szórakozást

# data[].attributes.body
https://tinyurl.hu/DXPV/

Állomás: Eötvös tér

Honnan is indulhatnánk? Hát persze, hogy Petőfitől. A Petőfi-szobor az Eötvös-parkban áll, a Kazinczyhoz vezető úton. A kazinczysok számára Nézzétek meg a jobb kezének mutatóujját vagy a csizmáját! Nem véletlenül ilyen fényes. Ha megérinted, aznap szerencséd lesz...

A költő élete nem kapcsolódik különösebben Győr városához, viszont a 20. század közepe táján megerősödött Petőfi-kultusz miatt Győrben is felállítottak egy szobrát. Petőfi 1963 óta „van úton” az Eötvös parkban. Minden év március 15-én megkoszorúzzák és felhangzik a Nemzeti dal is.

Itt semmiképpen ne hagyjatok ki egy fotót!

# data[].attributes.body
Induljatok el a belváros felé. Menjetek el egészen a Városházáig – ahol a verseny megynyitója volt – onnan tartsatok balra, és irány a Baross út, a következő állomásunk a Kisfaludy utca.

# data[].attributes.body
https://goo.gl/maps/iyLttAtkmqv
A Kisfaludy utca 24. számú házának falán egy tábla örökíti meg, hogy a Kisfaludy-testvérek itt töltötték diákéveik egy részét. Sándor és Károly.

Sándor minden idők legnagyobb magyar irodalmi sikerét aratta a Himfy álnéven megjelentetett szerelmes verseivel, egyedül Kazinczy nem állt be a rajongók táborába. Az idő a széphalmi mester értékítéletét igazolta, Himfy szerelmei felett eljárt az idő...

Sándor egyébként a kor híres széptevője volt, egy korabeli leírás szerint „A költő hatalmas erejű, izmos férfiú volt. Történeti arcképe a magas homlokkal és kopasz fejjel alig nyújt hű képet termetes alakjáról.”

Három dolog érdekelte: a nők, a férfivirtus és a kultúra, és mindhárom területen

Károlyról később.

Sándorról itt olvashatsz:

http://mek.oszk.hu/01100/01149/html/kisfals.htm

Sándortól itt olvashatsz:

http://mek.oszk.hu/00700/00734/00734.htm

# data[].attributes.body
A tábla megszemlélése után sétáljatok vissza a Baross útra, a Libri könyvesboltnál forduljatok jobbra. Rövidesen egy Szent György díszkúthoz értek. A rendhagyó Szent György szobor még csak 21 éves.

Egy „méltatója” szerint: „Szent György ugyebár a legenda szerint megölt egy sárkányt, ezért páncélozott lovon ülő, dárdával a sárkányt éppen megölni készülő ifjúnak szokás ábrázolni, itt azonban Szent György inkább merengő pozitúrát öltött és lábánál egy egészen kicsi sárkány alak várja, hogy mi legyen vele... Szerintem György tudja, hogy ez nem az a sárkány, akivel meg kell küzdenie és ezért van így elkeseredve.”

A díszkútnál forduljatok jobbra, a következő állomásunk a Kazinczy utcában van.

# data[].attributes.body
A 21. számú házon lévő tábla arra emlékeztet, hogy itt lakott Sajnovics János a diákévei alatt. Sajnovics a 18. századi tudományos élet egyik legizgalmasabb alakja volt.

1758 és 1760 közt Hell Miksa, a bécsi udvari csillagda igazgatójának tanársegédje volt. (...) Hell Miksával részt vett azon az expedíción Észak-Norvégia partjainál, Vardø szigetén, amelynek feladata az volt , hogy méréseket végezzen egy csodálatos csillagászati eseménnyel kapcsolatban: Vénusz bolygó átvonulásáról a napkorong előtt. A tudósnak a mérések mellett az is a feladata volt, hogy tanulmányozza a szigeten élő lappok anyanyelvét is, az itteni megfigyelései alapozták meg a finnugor irányú nyelvészeti kutatásait.

Sajnovicsról:

http://www.rubicon.hu/magyar/oldalak/1733_majus_12_sajnovics_janos_szuletese/

Sajnovicstól:

http://mek.oszk.hu/12900/12944/12944.pdf

https://goo.gl/maps/XCib2t4uxtt

# data[].attributes.body
Sajnovics emlékétől elbúcsúzva folytassátok a sétát a Széchenyi tér felé.

A Széchenyi tér Győr legrégebbi tere, ma is a belváros egyik központja. Már a rómaiak is... Ez kiválóan látszik a Lloyd aljában lévő Duna Döner étteremben. Bátran menjetek be, és meglátjátok!

# data[].attributes.body
https://poly.google.com/u/0/view/96yUPKxT2ZO

Nemcsak Győr legszebb tere, hanem menő közösségi tér is, mémelhető szobrokkal! A tér sarkában áll a Bencés Gimnázium két kiváló diákjának és tanárának, Czuczor Gergelynek és Jedlik Ányosnak a szobra. Czuczor Gergely nyelvész volt, ő szerkesztette az első magyar értelmező szótárt, Jedlik Ányos egy univerzális zseni volt. Tudtátok, hogy ő találta fel a szódavizet? A "villámdelejes forgonyról" nem is beszélve... :)
Czuczorék előtt egy emberöltőnyivel itt tanított Révai Miklós nyelvész, neki köszönhetjük a helyesírás és a nyelvtudós szavunkat. Köszönjük, Miklós! Keressétek meg a tábláját.

Czuczor Gergely Bencés Gimnázium és Kollégium

A mai épület 1888-ban épült az egykori, 1627-ben alapított jezsuita gimnázium helyére. A gimnázium 1802 óta a bencéseké. Sok neves diák és tanár neve fűződik az iskolához.

Lloyd

A 15. században épült a káptalani vendégfogadó az 1566-os tűzvészben elpusztult. A helyére barokk épület épült, majd a reformkori átalakítás után Vigadó volt, később több közintézménynek otthona volt. 2010-ben felújították, a 2018/19-es tanévtől a Bencés Gimnázium használja az épületet.

Szent Ignác templom

A kéttornyos homlokzatú templom, az olaszos kora barokk egyik legszebb magyarországi alkotása. A templom egyhajós, két oldalán kápolnafülkékkel

A rendház

Félpillérek keresztezik bejáratát, melynek oromzatán Széchényi György püspök címere látható, párkányában felirat 1667-es évszámmal. A kapun belül jobbra, az ajándékboltban híres bencés termékek vásárolhatók.

Széchenyi Múzeumpatika

A volt jezsuita gyógyszertár, amely 1697-ben készült, nevét Széchényi Györgyről kapta. A ma is működő patika gazdag barokk mennyezete egyedülálló. Legértékesebb látnivalói a rokokó gyógyszeres szekrények és I. Rákóczi György mozsara. (Széchenyi tér 9.)

Régi városháza

Az 1560-as évektől kezdve itt állt a városháza. A mai épület 1753-54 közt készült el. 1898-ig (a jelenlegi Városháza megépüléséig) szolgálta eredeti célját. Itt raboskodott a "lőcsei fehér asszony". Jelenleg Győr Megyei Jogú Város Levéltára működik itt

Apátúr-ház

Itt működik 1949-től a Xántus János Múzeum, Magyarország első vidéki múzeuma. Jelenleg felújítás alatt (Széchenyi tér 5.)

Mária-oszlop

Kolonich Lipót győri püspök emeltette Buda 1686. évi visszafoglalásának emlékére. Hasáb alakú talapzaton hosszú oszlop áll, tetején Mária, karján a kis Jézussal.

# data[].attributes.body
Búcsúzz el Gergelytől, Ányostól és Miklóstól, és vágj át átlósan a téren!
Ha megállsz a tér sarkán, és jobbra nézel, egy egészen jó fagyizót találsz. Innen indulj balra, az Esterházy-palota felé.
https://tinyurl.hu/J4Mv/
A palotában ma képtár van, a Radnai-gyűjtemény a 20. század legjobb festőinek műveivel.
A Bergmann Cukrászdánál (kultikus győri cukrászda) fordulj jobbra.

# data[].attributes.body
https://goo.gl/maps/GE5gKG8XxNL2
Az 5. számú házon lévő tábla jelzi Dr. Kovács Pál győri jelenlétét. A doktor úr szerkesztette az első győri folyóiratot, a címét megtaláljátok a táblán.
Van még egy érdekessége ennek az épületnek: Petőfi Sándor győri látogatásakor e házban tartózkodott, ahogy azt a tábláján olvashatjátok.

# data[].attributes.body
Ballagjatok tovább a Dr. Kovács Pál utcán, és az utca végén forduljatok balra, és induljatok a Duna irányába. Jobbra szódásüveg, balra a Frigyládaszobor, arra visz a ti utatok is. Menjetek fel a Káptalandombra, és a Bazilika szomszédságában kukkantsatok be Szent Lászlóhoz!
http://www.kaptalandomb.hu/hu/kiallitasok/
A Káptalandombon van a Püspökvár is, a Püspökvár bejáratától balra induljatok le a dombról, és megérkeztek a következő állomásra.

# data[].attributes.body
A 19. század legsármosabb költője fogad minket a tér közepén, aki ha hosszú lebernyegében végigment a pesti Váci utcán, a női térdek megremegtek.
Károly jóval fiatalabb volt testvérénél, Sándornál, ugyanakkor jóval nagyobb szerepet töltött be az irodalomban, annak ellenére, hogy csak rövid élet adatott neki. Pestet ő tette a magyar irodalom központjává, a fentebb stílt a romantika formabontó világával váltotta fel.
Itt meghallgathatjátok a legismertebb versét:
https://www.youtube.com/watch?v=Zky4wRM4SKY

Ha figyelmesen körülnéztek, és a tekinteteteket jó magasra emelitek, észrevehettek még egy táblát, amely Amade Antal és László győri jelenlétére emlékezik. Apa és fia jeles költőink még a Kazinczy előtti időkből.

# data[].attributes.body
Kisfaludy szobrától induljatok el a Rába felé, menjetek át a Kettős hídon. A híd végén tartsatok balra, és keressétek Kis János tábláját az Insula Lutherana épületének falán!

# data[].attributes.body
Kis János nagy ember volt. Jó barátja Kazinczy Ferencnek és Berzsenyi Dánielnek. Barátságukról számos levél tanúskodik, az alábbi idézet Berzsenyi felfedezésének pillanatát örökíti meg, és egyúttal lehetőséget ad, hogy elmerüljetek a nyelvújítás előtti magyar nyelv szépségeiben.

„azonban is míg többet írhatok, közlöm veled egy ifjú Földes Úrnak 's hallgatómnak, Berzsenyinek egy pár versét, még pedig minden változtatás nélkül, kivévén a' tudatlan Copistának gyermeki írásbéli hibáit. Ez a' szép reménységü költő nagy tisztelőd; mind eddig senki sem tudta, hogy ő verseket írt, jóllehet már szép számmal készített, ítéletedet kéri általam, 's nagy jót tessz vele 's reménylem a' litterátúrával is, ha hibáit kíméléssel 's szépségeit ditséréssel fogod felfedezni.”

# data[].attributes.body
Induljatok el a táblától a Zsinagógát jobbról megcsodálva, keljetek át a Petőfi hídon. Innen már látszik az utolsó állomás. A séta a Kazinczyban ér véget.

# data[].attributes.body
Kazinczyról csak jót s jól! Kérünk benneteket, hogy a séta végén készítsetek egy közös szelfit a Kazinczy-szoborral, és a következő címre küldjétek el:
kfg.mmk@gmail.com
A levélben egy mondatban értékeljétek a sétát.
KÖSZÖNJÜK SZÉPEN!